**Poezia vârstei**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezia vârstei

Pe raza unui gând rebel,

Un adânc de suflet speră,

Clepsidra timpului din el

Schimbă fila efemeră.

Lacrima-n obrazul vieții

Își dorește alinarea,

Frânge Doamne timpu’n fracții...

Să îi savurăm splendoarea.

Știm că timpul nu așteaptă,

Să stea în loc e desuet,

Urcăm grabnic câte-o treaptă

Să punem floarea în buchet.

Tresărim privind trecutul,

Au fost mai mulți decât vor fi,

Anii cenzurează multul,

Plăceri și simple bucurii.

Adăugăm în tolba plină,

Lângă regrete, bucurii

Ușor ne umplem de lumină

Când pun copiii pirostrii.

Ce-a fost Doamne și ce o fi,

Ne iartă și ne ferește,

Drumul nostru doar Tu îl știi,

Și pe noi ne mântuiește!

Autor: Gabriel Stănciulescu